La zona de Burjassot-Godella comptarà amb una nova zona d’aparcament amb prop de 60 places
2025-07-24

L’Ajuntament de Burjassot durà a terme diferents tasques d’adequació en un solar de titularitat municipal situat enfront de l’estació de metro de Burjassot-Godella; tasques encaminades a la creació d’un nou aparcament gratuït en la zona.

L’adequació de la zona, que té caràcter provisional, en tant s’execute el previst en el Pla General d’Ordenació Urbana (PGOU), suposarà “l’anivellació del terreny i el compactat de llasts”, tal com han assenyalat els tècnics municipals, per facilitar l’aparcament dels veïns de la zona i dels usuaris del metro, ja que aquest nou aparcament, està situat entre les vies del metro i el solar amb obra en construcció a l’altura del carrer Lauri Volpi, 1.

Les entrades al nou aparcament, amb una superfície aproximada de 3.000 metres quadrats i capacitat per a prop de 60 places, s’habilitaran a través del carrer de vianants que serveix d’accés a l’estació des del carrer Lauri Volpi.

Adjunt plànol de distribució de les places d’aparcament.